Einar Smith

miniatyr|Cirkusbygningen ca. 1900-1910. Fotograf: Olaf Væring. Bildet tilhører Oslo Museums fotoarkiv.
miniatyr|Eilert Sundts gate 4, nå Thailands ambassade i Oslo. Arkitekt: Einar Smith (1898). Fotograf: Alexander Ottesen.
Einar Smith (1863–1930) var en norsk arkitekt.

 Familie 
Einar Smith var sønn av kjøpmann Jens Emil Smith (født 29. oktober 1820 i Christiania, død 22. august 1868 samme sted) og Ingeborg Birgitte (Bergitte) Olsen (født 28. september 1818 i Christiania).

Han var bror av operasangerinnen Anna Smith og halvbror av arkitekten Ove Ekman.

 Arkitektpraksis 
I 1890 startet han arkitektkontoret Ekman & Smith sammen med halvbroren Ove Ekman. Omkring år 1910 utvidet de praksisen da Carl Michalsen ble tatt opp som kompanjong. Kontoret ble da hetende Ekman, Smith & Michalsen.

Fra 1923 ble Carl Michalsens sønn Eystein Michalsen tatt opp i firmaet, som drev videre som arkitektkontoret Michalsen, Smith, Michalsen i Oslo. Sammen med Kristian Biong tegnet de Den norske Creditbanks bygning i Oslo (1923–26).

 Verker (utvalg) 
Einar Smith tegnet bygninger for både privatpersoner og firmaer. I listen nedenfor er Smith eneansvarlig for tegningene med mindre annet er anført.
 Villa, Niels Juels gate 13, Oslo (1888)
 Brugata 11, Oslo (ca. 1889)
 Hotel Metropole, Kongens gate 33/Karl Johans gate 16b, Oslo – Ekman & Smith (1890)
 Centralgården, Lille Grensen 7, Oslo – sammen med Ove Ekman; bygningen fra 1875 ble i 1892 ombygd etter Smith & Ekmans tegninger (1892)
 Vestheim skole, Oslo – Ekman & Smith (1893)
 Cirkusbygningen, Oslo (1895)
 Gallusgården, Drammensveien 45, Oslo – Ekman & Smith (1895)
 Eilert Sundts gate 4, Oslo – siden 1998 anvendt som Thailands ambassade (1898)Lokalhistoriewiki, jf. Artemisia.no
 Brødrene Ottesens Eftf. Dampchokoladefabrik, Nedre Vaskegang 2, Christania – Ekman & Smith (1898)
 Mogens Thorsens gate 9, Oslo – Ekman & Smith (1898–1899)
 Gabels gate 41, Oslo – Ekman & Smith (ca. 1898–1899)
 Frogner skole, Niels Juels gate 52, Oslo – Ekman & Smith (1899)
 Nedre gate 5, Oslo – Ekman & Smith (1899)
 Nedre Slottsgate 8, Oslo – Ekman & Smith. Siden 1992 del av Steen & Strøms bygningskompleks (1900)
 Bakkehaugen gård, Oslo – ny hovedbygning (1910)
 Villa, Bygdøynesveien 13 – Ekman, Smith & Michalsen (1916)
 Vangs Sparebank, senere Sparebanken Hedmark, Hamar – Ekman, Smith & Michalsen (1918)
 Den norske Creditbank, Oslo – hovedarkitekt var Kristian Biong, med bidrag fra Smith, Carl Michalsen og Eystein Michalsen (1923–1926)
 Sinsen hageby, Oslo – sammen med Edgar Smith Berentsen (1930-1940)
 Pausvillaen (Christian Benneches vei 6)

 Referanser 


Kategori:Personer fra Oslo
Kategori:Fødsler i 1863
Kategori:Dødsfall i 1930